PAGE  
2

	[image: image1.jpg]A.A.E.A.Y.




	Αθήνα 2.12.2009

	ΕΚΤΕΛΕΣΤΙΚΗ ΕΠΙΤΡΟΠΗ

Τηλ 213.16.16.900
Fax 2103246165
	ΑΡΙΘΜ. ΠΡΩΤ.:593


ΔΕΛΤΙΟ ΤΥΠΟΥ

Σας κοινοποιούμε την επιστολή  που αποστείλαμε στους Υπουργούς Οικονομικών και Εργασίας για τα ασφαλιστικά προβλήματα των εργαζομένων στο Δημόσιο.
Από την Εκτελεστική Επιτροπή της Α.Δ.Ε.Δ.Υ.

	Αθήνα 30.11.2009

	ΕΚΤΕΛΕΣΤΙΚΗ ΕΠΙΤΡΟΠΗ

Τηλ 213.16.16.900
Fax 2103246165
	ΑΡΙΘΜ. ΠΡΩΤ.: 570



Προς

1.- Υπουργό Οικονομικών

κ. Γιώργο Παπακωνσταντίνου

2.- Υπουργό Εργασίας και Κ.Α.

κ. Ανδρέα Λοβέρδο

ΚΟΙΝΟΠΟΙΗΣΗ :

1.- Γραφείο Πρωθυπουργού

2.- Πολιτικά Κόμματα

Κύριοι Υπουργοί,
Τα προβλήματα που αντιμετωπίζουν τα ασφαλιστικά ταμεία του Δημοσίου και ιδιαίτερα το Τ.Π.Δ.Υ. και ο ΟΠΑΔ είναι οξυμμένα και για την αντιμετώπισή τους απαιτείται η άμεση κρατική επιχορήγηση.
Είναι γνωστό ότι το αδιέξοδο στο Ταμείο Πρόνοιας Δημοσίων Υπαλλήλων εκτιμάται το 2010 σε 801.140.000 ευρώ έλλειμμα. Οι εκκρεμείς αιτήσεις καταβολής εφάπαξ που δεν εξυπηρετούνται θα ανέλθουν στις 19.540 και βέβαια ο χρόνος αναμονής θα υπερβεί το 24μηνο. 

Ταυτόχρονα η υποχρηματοδότηση του ΟΠΑΔ και αντίστοιχα η αύξηση των σωρευτικών ελλειμμάτων του από χρόνο σε χρόνο, οδηγεί σε μεγάλους κινδύνους την ιατροφαρμακευτική μας περίθαλψη.

Επίσης υπάρχει το κρίσιμο θέμα που προέκυψε από την απαράδεκτη απόφαση του ΔΕΚ, για την οποία το συνδικαλιστικό κίνημα αγωνίζεται για να μην υλοποιηθεί, που αποδομεί τον κοινωνικό χαρακτήρα του συστήματος και τον προσδιορίζει ως επαγγελματικό.

Κύριοι Υπουργοί,

Τα ζητήματα αυτά είναι επείγοντα και ως εκ τούτου απαιτείται άμεση, για να εξευρεθεί λύση, συνάντηση.
Για την Εκτελεστική Επιτροπή της Α.Δ.Ε.Δ.Υ.

                 Ο ΠΡΟΕΔΡΟΣ                            Ο ΓΕΝ. ΓΡΑΜΜΑΤΕΑΣ

         ΣΠΥΡΟΣ ΠΑΠΑΣΠΥΡΟΣ                     ΗΛΙΑΣ ΗΛΙΟΠΟΥΛΟΣ

